BH + IBGH 1-3

# Adgangsbestemmelser

På dagen for prøvearrangementet skal hunden have opnået den foreskrevne alder. Der kan ikke gøres nogen undtagelser. Bestået BH efter de nationale regler er adgangskrav.

En HF må højst fremføre 2 hunde til prøve.

|  |  |  |
| --- | --- | --- |
| **Prøve** | **Mindstealder** | **Adgangskrav** |
| Beg. B og AB | 10 måneder | - |
| BH | 15 måneder | - |
| IBGH 1 | 15 måneder | BH |
| IBGH 2 | 15 måneder | IBGH1 |
| IBGH 3 | 15 måneder | IBGH2 el. UPR1 el. |
|  |  | IGP1 |

# Enheder

|  |  |
| --- | --- |
| IBGH 1-3 (Ny type prøve, hvori der kan afholdes konkurrencer. I bedømmelsen vægtes samarbejdet) | hver 1 enhed |

Tilladt 36 enheder

# Halsbånd / line / mundkurv

Hunden skal fremføres med et enradet, løst liggende og langleddet kædehalsbånd. Ved BH er læderhalsbånd, stofhalsbånd eller brystsele tilladt – dog er brystsele ikke tilladt ved IBGH 1-3. Der skal medføres en line, som bæres med låsen væk fra hunden eller ude af syne.

**BH Færdselsprøve**

**Almene bestemmelser**

Tilladt er hunde i alle racer og størrelser. Alderskravet fastlægges af landsorganisationen, men må ikke være under 12 måneder.

Hunde, der ikke opnår de krævede 70 % af pointene i del A, kan ikke fremføres i del B (færdselsdelen). Ved prøvens afslutning bekendtgøres hverken prædikater eller point, dommeren tildeler alene ”bestået” eller ”ikke bestået”.

Prøven er bestået, når der er opnået mindst 70 % af pointene i del A, og når dommeren har vurderet øvelserne i del B som tilstrækkelige. Det er tilladt for dommeren, på opfordring fra arrangøren, at foretage en rangering af deltagerne i forbindelse med en sejrsceremoni. BH er forudsætning for alle andre prøver i denne prøvefor- ordning. Der er ingen tidsfrister for genaflæggelse af prøven, der kan dog kun aflægges én prøve pr. prøve- termin (2 dages prøver). Ethvert prøveresultat skal uanset resultatet indføres i alle prøvepapirer.

**Prøvebeskrivelse**

Skudligegyldigheden afprøves ikke i Færdselsprøven. Øvelseskrav i henhold til øvelsesbeskrivelserne i den almene del:

Færdselsprøve på en træningsplads – samlet pointtal 60 Lineføring 15 point

Fri ved fod 15 point

Bemærk særlig bestemmelse for BH i den almene del

Sid-øvelse 10 point

Bemærk særlig bestemmelse for BH i den almene del

Afdækning med indkald 10 point

Bemærk særlig bestemmelse for BH i den almene del

Afdækning med afledning 10 point

**Prøve i færdsel**

**Alment**

De efterfølgende øvelser aflægges uden for træningspladsen i et egnet område inden for en sammenhæn- gende bebyggelse. Dommeren fastlægger sammen med PL, hvor og hvordan øvelserne gennemføres i de trafikale områder (gader, veje og pladser). Den offentlige trafik må ikke generes. Gennemførelsen af denne del kræver god tid på grund af dennes specielle karakter. Kravene til prøven må ikke nedsættes på grund af for mange tilmeldte hunde. Der gives ikke point i denne del, men helhedsindtrykket af hundens adfærd i de enkelte øvelser er afgørende for, om hunden skal bestå eller ikke. De efterfølgende øvelser er oplæg/ideer, og dommeren har mulighed for at variere og tilpasse øvelserne efter de stedlige givne forhold. Dommeren har ret til, ved tvivl i bedømmelsen af hundene, at kræve øvelserne gentaget henholdsvis variere øvelserne.

**Prøveforløb (de følgende øvelser er mindstekrav, der kan udvides af landsorganisationen)**

Møde med persongruppe

På dommerens anvisning går HF med sin hund i line hen ad et fortov. Dommeren følger efter i en passende afstand. Hunden skal villigt følge HF på dennes venstre side med skulderen ud for HF’s knæ og i løst hængende line. Hunden skal forholde sig roligt og ligegyldig over for fodgængere og kørende færdsel. På sin vej bliver HF strejfet af en person (hjælper/HJ), der løber forbi. Hunden skal forholde sig neutral og upåvirket af hændelsen.

HF og hund går videre ind i en afslappet persongruppe på mindst 6 personer. En af personerne tiltaler og hilser på HF ved at give hånd. Hunden må herunder på tegn fra HF lægge eller sætte sig, men skal forholde sig roligt under den korte samtale.

Møde med cyklister

HF går med sin hund i line hen ad en vej og overhales bagfra af en cyklist (HJ), der ringer med cykelklokken, idet denne kører forbi. I stor afstand vender cyklisten om, kører imod hund og HF og ringer endnu en gang med cykelklokken. Øvelsen skal foregå således, at hunden befinder sig mellem HF og cyklist. Hunden skal forholde sig upåvirket over for cyklisten.

Møde med biler

HF går med sin hund i line forbi adskillige biler. Under passagen startes en af bilerne. Ved en anden bil smæk- kes bildøren. Mens hund og HF går videre, stopper en bil ved siden af ekvipagen, sideruden rulles ned, og chaufføren spørger HF om en oplysning. Hunden må herunder, på tegn fra HF, lægge eller sætte sig. Hunden skal forholde sig roligt og upåvirket over for biler og trafikstøj.

Møde med joggere / rulleskøjteløbere

HF går med sin hund i line ad en rolig vej. Mindst to joggere / løbere overhaler ekvipagen uden at mindske tempoet. Efter joggerne / løberne er væk, passerer på ny en jogger/løber, denne gang imod hund og HF. Joggeren/løberen løber forbi uden at sætte hastigheden ned. Hunden behøver ikke at følge HF korrekt på plads, men må ikke genere de forbipasserende. Det er tilladt, at HF under mødet med de forbipasserende kommanderer hunden i sid- eller dækposition. Løberne kan erstattes af rulleskøjteløbere.

Møde med andre hunde

Hunden skal forholde sig neutralt ved såvel bagfrakommende (overhalende), som forfrakommende hund og hundefører.

HF kan under mødet anvende kommandoen plads flere gange eller kommandere hunden i sid eller dæk.

Hundens adfærd, når den er alene i kort tid – herunder adfærd over for andre dyr

På dommerens anvisning går HF med hunden i line hen ad et fortov i en gade med moderat færdsel. Efter at have gået et stykke tid, og på tegn fra dommeren, stopper HF op og fastgør linen til et gærde, en afbindingsring eller lignende. HF går herefter ind i en forretning eller opgang, således at HF er ude af syne for hunden. Hunden må stå, sidde eller ligge.

Mens HF er borte, går en fodgænger (HJ) med en anden hund i line forbi den afbundne hund i en afstand af ca. 5 skridt. Den afbundne hund skal, mens HF er borte, forholde sig roligt. Den skal lade den forbiførte hund (der ikke må være en slagsbror) passere uden at vise aggression (kraftige rusk i linen eller vedvarende gøen). På anvisning af dommeren afhentes hunden.

Anmærkning: Det er op til dommeren, om denne vil lade den enkelte hund gennemføre alle øvelser, eller denne vil lade alle hundene afvikle en øvelse, inden de går videre til den næste.

|  |  |  |  |
| --- | --- | --- | --- |
| **Øvelse** | **IBGH 1** | **IBGH 2** | **IBGH 3** |
| **Lineføring** | 30 Point | 20 Point |  |
| **Fri ved fod** | 30 Point | 20 Point | 20 Point |
| **Sid under bevægelse** | 15 Point | 15 Point | 10 Point |
| **Afdækning med ind- kald** | 15 Point | 15 Point | 10 Point |
| **Stå under gang** | - | - | 10 Point |
| **Apport på jorden** | - | 10 Point | 15 Point |
| **Apport over skrå springbræt 140 cm** | - | - | 15 Point |
| **Fremadsendelse med afdækning** | - | 10 Point | 10 Point |
| **Afdækning med afled- ning** | 10 Point | 10 Point | 10 Point |
| **I alt** | **100 Point** | **100 Point** | **100 Point** |

**Muligheder i IBGH 3**

Rækkefølgen af øvelserne 2 til 6 bliver fastlagt af dommeren ved lodtrækning blandt de fem følgende varianter: Variant 1: Øvelse 2, 4, 5, 6, 3

Variant 2: Øvelse 4, 3, 6, 2, 5

Variant 3: Øvelse 6, 4, 5, 3, 2

Variant 4: Øvelse 3, 2, 6, 5, 4

Variant 5: Øvelse 5, 6, 3, 2, 4

Alle deltagere skal udføre øvelserne fra 2 til 6 i samme rækkefølge.

**Tilmelding**

Ved starten af gruppe B præsenterer HF sig med sin hund for dommeren, der hilser på denne. Dette sker i IBGH1 og 2 med hunden i line og i IBGH 3 fri ved fod.

**Lineføring / fri ved fod**

Særbestemmelse for BH: Lineføring vises i henhold til skitsen for fremførelse. I fri ved fod går ekvipagen 50 skridt ligeud, efter en omkringvending går HF efter 10 til 15 skridt over i løb, viser 10 til 15 skridt løb og går derefter uden mellemskridt over i langsom gang og efter 10 til 15 skridt igen over i normal gang. Øvelsen afsluttes med en GST.

I prøverne BH, IBGH 1 til 3 afgives ikke skud.

**Sid under gang**

Særlig bestemmelse for BH: Efter afvikling kan HF standse op og give kommando for sid, før denne fjerner sig fra hunden.

**Afdækning med indkald**

Særlig bestemmelse for BH: Efter afvikling kan HF standse op og give kommando for dæk, før denne fjerner sig fra hunden. (Der skal være opmærksomhed på 3 sek.-reglen).

**Indkald:** Undtagelse for IBGH 1 til IBGH 3: Ved indkald skal hunden ikke sidde foran, men kan gå direkte i GST.

**Apportbukke**

Ved IBGH 2 og 3 kan der anvendes egne apportbukke.

|  |  |  |
| --- | --- | --- |
|  | **IBGH 2** | **IBGH 3** |
| **Apportering på**  **jorden** | HF's apportbuk | HF’s apportbuk |
| **Flugtspring** | - | - |
| **Klatrespring** | - | HF’s apportbuk |

**Klatrespringet**

I IBGH stilles klatrespringet, så det er 140 cm højt.

**Afdækning med afledning**

IBGH 1 til 3: HF står i en afstand af mindst 30 skridt synligt for hunden